Cum a fost la Kidibot Start-Up România 2019

Întâi pozele, după care explicațiile…

Pe 1-2 iunie 2019, între orele 10.00 și 16.00, la Telekom Training Arena Băneasa, Platforma Educațională Kidibot și Ministerul Comunicațiilor și Socității Informaționale au desfășurat un proiect unic în România – Kidibot Start-Up România!

Aici, 80 de copii campioni, având vârstele între 6-14 ani, în urma preselecției pe Municipiul București, au fost ajutați de către experți să devină mini-antreprenori și să-și facă propriul proiect de Start-Up Tehnologic!

Au fost create următoarele start-up-uri: Fly Team, Disable Bots, Gamerii, Autonomis, Robogarden, Speranța, Robopet, Multitask, Roboida, Roboți Anti-Plastic, Robotic, Robofish, Masina de Plastic, Super Girls, Sky-Walker, Robotul Gunoiului, Happy Bot, Electrocute, Clean Water Eco Green, RBT3, Roboțeii, Greenboys, Aquacity, Fly Car.

Ideile au fost extraordinare, de la cele bazate pe protejarea mediului (roboți acționați de energie curată care strâng gunoaiele din lacuri, râuri și oceane), magazine automatizate, roboți care te ajută în casă, care tund gazonul sau dau mâncare la animalele de companie.

Printre participanți au fost și copii cu dizabilități – dislexici și hipoacuzici care prin tehnologie au dorit să-și reinventeze viitorul.

Alături le-au stattraineri și invitați speciali precum cei de la Robofun și Gadgetway (Dan Tătaru), Revista Știință și Tehnică (Cristian Român și Adrian Bănuță), experți în comunicare și afaceri, Alexandru Petrescu (Ministrul Comunicațiilor și Societății Informaționale) sau George Butunoiu – specialist HR.

În prima parte, împreună cu mentorii KIDIBOT, copiii, grupați în 5 alianțe (Verde, Roșie, Galbenă, Portocalie, Albastră) au trecut prin 5 ateliere:

Inspirație creativă cu Andrada Fiscutean – ProFM

Educație financiară cu Camelia Sava, specialist financiar

Știință și tehnică – cu Cristian Român și Adrian Bănuță de la revista Știință și Tehnică

Vorbit în public – cu Nadina Nedelea om de comunicare și specialist în comunicare și Simona Șerban – jurnalist

Marketing și vânzări cu Valentin Știrbu – Digital Sales Managerul RCS – RDS

În a doua parte, copiii, pe echipe, au fost ajutați de mentori, au identificat nevoi ale umanității și au creat propriul start-up. La final l-au prezentat juriului compus din (Ioan Savu, Vlad Pădureanu, Andrei Tudor, Elena Popa, Anne-Marie Duminică). Au fost 2 zile pline de activități educative, prin joacă, care îi vor ajuta să se dezvolte.

Efortul a fost premiat cu telefoane, cărți și multe alte surprize, robotice sau nu, diplome de mini-antreprenori. Evenimentul a fost susținut de Telekom Romania (sală + premii + promovare), eMag (bani), RCS-RDS (promovare, premii, mâncare), revista Știință și Tehnică (promovare, oameni, knowhow), Asociația Facem România Bine (know-how, promovare, mentori), Societatea Muzicală (mentori), Electrica (bani), Dorna (ape pentru tot evenimentul), Editura Niculescu (cărți premii), Robofun (premii + demonstrație).

Mulțumim celor de la Ministerul Comunicațiilor și Societății Informaționale, domnului Alexandru Petrescu (Ministrul), participanților (copii, părinți, mătuși, bunici, prieteni), voluntarilor, sponsorilor.

Sperăm să vă ajutăm să oferiți copiilor un viitor cât mai frumos!